*De minimis* - skaidrojums

**Valsts atbalsts** ir jebkuram saimnieciskās darbības veicējam no valsts, pašvaldības vai Eiropas līdzekļiem sniegta tieša vai pastarpināta finansiāla palīdzība, piemēram, dotācijas, finanšu ieguldījumi aizdevumu veidā, garantijas, nodokļa likmju samazināšana, nodokļu un nodevu atvieglojumi, dividendēs izmaksājamo peļņas daļu novirzīšana atpakaļ uzņēmumam, utml., kas tam dod zināmas priekšrocības un rada vai var radīt konkurences ierobežojumus. Valsts atbalstu raksturojošās pazīmes:

* finansiālās palīdzības saņēmējs ir saimnieciskās darbības (aktivitātes) veicējs;
* finansiālu palīdzību tieši vai pastarpināti sniedz no valsts, pašvaldības vai Eiropas Savienības finanšu līdzekļiem un/vai un valsts institūcijām ir kontrolējoša ietekme pār finanšu līdzekļiem;
* finansiālu palīdzību saņēmušais saimnieciskās darbības veicējs iegūst ekonomiskas priekšrocības, kādas tā nevarētu iegūt normālos komercdarbības veikšanas apstākļos, ja komercdarbības atbalsts netiktu sniegts;
* finansiālā palīdzība neattiecas uz visiem saimnieciskās darbības veicējiem vienādi, bet ir paredzēta komercsabiedrībām atkarībā no to lieluma, darbības veida vai atrašanās vietas, kā arī citiem diferencējošiem kritērijiem vai arī ir paredzēta tikai konkrētai komercsabiedrībai;
* finansiālā palīdzība ietekmē konkurenci un tirdzniecību Eiropas Savienības iekšējā tirgū.

Lai valsts atbalstu uzskatītu par saderīgu ar Eiropas Savienības iekšējo tirgu, viens no veidiem, ar ko šādu atbalstu var ieviest, ir ievērojot Komisijas regulas (ES) Nr.1407/2013 (2013.gada 18.decembris) par Līguma par Eiropas Savienības darbību 107.un 108.panta piemērošanu de minimis atbalstam (Eiropas Savienības Oficiālais Vēstnesis, 2013.gada 24. decembris, Nr. L352) (turpmāk – **de minimis** atbalsts) nosacījumus.

**Saimnieciskās darbības veicējs** - jebkura persona, neatkarīgi no tās juridiskā statusa un veida kādā tā tiek finansēta, t.i., fiziskā persona, juridiskā persona vai šādu personu apvienība neatkarīgi no tās īpašuma formas un darbības veida, kura veic vai gatavojas iesaistīties saimnieciskās darbības/ekonomiskās aktivitātes veikšanā, piedāvājot preces vai pakalpojumus tirgū. Fakts, ka potenciālais atbalsta saņēmējs ir bezpeļņas organizācija vai arī fakts, ka potenciālais saņēmējs tiek pilnībā finansēts no valsts resursiem un tas savus pakalpojumus sniedz bez maksas, neizslēdz iespējamību, ka tas var tikt kvalificēts kā komercsabiedrība (saimnieciskās darbības veicējs).

Saskaņā ar nosacījumiem, kas noteikti Komisijas regulā Nr.1407/2013 un kas piemērojami de minimis atbalstam, **kopējais de minimis atbalsts, ko viena dalībvalsts piešķīrusi vienam vienotam uzņēmumam jebkurā triju fiskālo gadu periodā** (ar to saprotot – kārtējo un pēdējos divus fiskālos gadus) **nepārsniedz 200 000 *euro***.

*Piemērs:*

Saimnieciskās darbības veicējs Lauku atbalsta dienestā 2015.gada 27.novembrī iesniedz projekta iesniegumu (Noteikumu Nr.590[[1]](#footnote-1) aktivitāte  “Vietējās ekonomikas stiprināšanas iniciatīvas”), kurā attiecināmo izmaksu kopsumma ir EUR 15000, atbalsta intensitāte – 70%. Sabiedriskā finansējuma kopsumma (*de minimis* atbalsts) – EUR 10500 (15 000 x 70%).

Atbalsta pretendentam iepriekš piešķirts šāds de minimis atbalsts:

|  |  |  |  |  |
| --- | --- | --- | --- | --- |
| **Atbalsta piešķiršanas datums** | **Atbalsta sniedzējs** | **Atbalsta instruments** | **Atbalsta summa, euro** | **Bruto subsīdijas ekvivalents, euro** |
| 21.12.2012. | Lauku atbalsta dienests*(vai kāda cita institūcija)* | Grants  | 50 000 | 50 000Dati kas tiek ņemti vērā aprēķinā par pēdējiem diviem fiskālajiem gadiem |
| 12.12.2013. | Lauku atbalsta dienests | Grants | 20 000 | 20 000 |
| 15.03.2014. | Latvijas Investīciju un attīstības aģentūra  | Grants | 30 000  | 30 000  |
| 2015? |  |  |  | ? |

Līdz brīdim, kad ticis iesniegts *de minimis* atbalsta pieteikums, atbalsta pretendentam ticis piešķirts *de minimis* atbalsts EUR 50 000 apmērā (dati par kārtējo (2015.gadu) un pēdējiem diviem fiskālajiem gadiem (01.01.2013.-31.12.2013. un 01.01.2014.-31.12.2014.)). Atbalsta pretendents ir tiesīgs saņemt de minimis atbalstu līdz EUR 150 000 ( EUR 200 000 – EUR 50 000).

**Viens vienots uzņēmums** ir tāds uzņēmums, kas ietver visus uzņēmumus, kuru starpā pastāv vienas no šādām attiecībām:

1. vienam uzņēmumam ir akcionāru vai dalībnieku balsstiesību vairākums citā uzņēmumā;
2. vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;
3. vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;
4. viens uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma akcionāriem vai dalībniekiem.

Uzņēmumi, kuriem kādas no a) līdz d) apakšpunktos minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.

Sīkāka informācija par *de minimis* atbalsta piešķiršanu pieejama rokasgrāmatā: <http://www.fm.gov.lv/files/komerdarbbasatbalsta/ROKASGRAMATA%20de%20minmis%20atbalsta%20pieskirsanai.pdf>

Biežāk uzdotie jautājumi un atbildes: <http://www.fm.gov.lv/lv/sadalas/komercdarbibas_atbalsta_kontrole/vispariga_informacija/biezak_uzdotie_jautajumi_un_atbildes/>

*De minimis* atbalsta uzskaites un piešķiršanas kārtību nosaka 2014.gada 2.decembra Ministru kabineta noteikumi **Nr.740 “De minimis atbalsta uzskaites un piešķiršanas kārtība un uzskaites veidlapu paraugi”.**

Atbalsta pretendentam kopā ar projekta iesniegumu jāiesniedz aizpildīts minēto noteikumu 1.pielikums (Uzskaites veidlapa par sniedzamo informāciju *de minimis* atbalsta piešķiršanai).

*De minimis* uzskaites veidlapā tiek uzskaitīts atbalsts, kas ir saņemts saskaņā ar Komisijas regulas (ES) Nr.1407/2013 (2013.gada 18.decembris) (2007.-2013.gada plānošanas periodā – Regula Nr.1998/2006), un saskaņā ar Noteikumu Nr.590 25.3.apakšpunktu un Noteikumu Nr.605[[2]](#footnote-2) 20.3.apakšpunktu *de minimis* atbalsts kumulējas arī ar citiem *de minimis* atbalstiem, kuri arī jānorāda *de minimis* uzskaites veidlapā (piemēram, *de minimis* lauksaimniecības nozarē saskaņā ar Regulu Nr. 1408/2013, *de minimis* zvejniecībai un akvakultūras nozarei saskaņā ar Regulu Nr. Nr. 717/2014).

**Noteikumu Nr.605** ietvaros **atbalsta pretendents** kopā ar projekta iesniegumu *de minimis* uzskaites veidlapu iesniedz, ja projekta iesniegums **netiek** īstenots:

1. saistībā ar zvejniecību, akvakultūru vai zivju, vēžveidīgo un mīkstmiešu pārstrādi un konservēšanu;
2. kā sabiedriskā labuma projekts.

***De minimis* atbalsta aprēķināšana kopprojekta gadījumā**

(Noteikumu Nr.590 6.4.3. un 6.4.4.apakšpunkta gadījumos)

Noteikumi Nr.590 paredz šādus **kopprojektu veidus,** kuru īstenošanai ir jānoslēdz kopprojekta līgums (norādot Noteikumu Nr.590 43.8.2.punktā minēto informāciju):

[6.4](http://likumi.lv/ta/id/277447?&search=on#p6.4).3. šo noteikumu 8.1.1., 8.2.1., 8.3. apakšpunktā minētie atbalsta pretendenti (izņemot biedrību vai nodibinājumu) kopīgas darbības īstenošanai, ja starp kopprojekta dalībniekiem ir noslēgts līgums. Kopprojektā nav vairāk par trim dalībniekiem;

6.4.4. vietējā pašvaldība tās īpašumā vai valdījumā esošai uzņēmējdarbības infrastruktūras izveidei juridiskām personām (tostarp biedrībai, nodibinājumam, lauksaimniecības pakalpojumu kooperatīvajai sabiedrībai vai atbilstīgai mežsaimniecības pakalpojumu kooperatīvajai sabiedrībai), kas veic saimniecisku darbību, ja starp kopprojekta dalībniekiem ir noslēgts līgums;

Attiecībā uz Noteikumu **6.4.3.punktā** minēto kopprojektu *de minimis* atbalstu **dala proporcionāli** uz kopprojekta dalībniekiem (Noteikumu Nr.590 27.punkts). Proporcionāla atbalsta sadale var tikt veikta arī atbilstoši kopprojekta dalībnieka ieguldījumam projekta īstenošanā, kam jābūt minētam kopprojekta līgumā.

*Piemērs:*

Kopprojektu iesniedz 3 kopprojekta dalībnieki (A,B,C), iesnieguma attiecināmo izmaksu kopsumma ir EUR 41 250, atbalsta intensitāte kopprojektam – 80%. Sabiedriskā finansējuma kopsumma (*de minimis* atbalsts) – EUR 33000 (41 250 x 80%).

Iespējamie *de minimis* atbalsta sadalīšanas scenāriji:

* + - 1. Proporcionāla *de minimis* atbalsta sadalīšana



* + - 1. Proporcionāla *de minimis* atbalsta sadalīšana atbilstoši kopprojekta līgumā minētajam



Attiecībā uz Noteikumu **6.4.4.punktā** minēto kopprojektu de minimis atbalstu sadala starp visiem kopprojekta dalībniekiem atbilstoši kopprojekta līgumam (Noteikumu Nr.590 43.8.2.4.punkts).

*Piemērs:*

Kopprojektu iesniedz 5 kopprojekta dalībnieki (A, B, C, D, vietējā pašvaldība X), iesnieguma attiecināmo izmaksu kopsumma ir EUR 30 000, atbalsta intensitāte kopprojektam – 80%. Sabiedriskā finansējuma kopsumma (*de minimis* atbalsts) – EUR 24000 (EUR 30 000X 80%). De minimis atbalsts kopprojekta līgumā sadalīts kopprojekta dalībniekam A – 20% (EUR 4800), B – 20% (EUR 4800), C – 40% (EUR 9600), D – 10% (EUR 2400), vietējā pašvaldība X – 10% (EUR 2400).

Pēc projekta iesnieguma apstiprināšanas Lauku atbalsta dienests atbilstoši attiecināmo izmaksu kopsummas sadalījumam uzskaites veidlapā par *de minimis* atbalsta piešķiršanu norāda katram kopprojekta dalībniekam tam apstiprināto *de minimis* atbalsta apmēru.

**A 20% 48000**

**X 10% 2400**

**B 20% 4800**

 **EUR 30 000**

**C 40% 9600**

**D 10% 2400**

**NB!** Kopā ar projekta iesniegumu **uzskaites veidlapu par sniedzamo informāciju *de minimis* atbalsta piešķiršanai sniedz katrs kopprojekta dalībnieks** (Noteikumu Nr.590 43.6.apakšpunkts).

1. 2015.gada 13.oktobra Ministru kabineta noteikumi Nr.590 “Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” [↑](#footnote-ref-1)
2. 2015.gada 20.oktobra Ministru kabineta noteikumi Nr. 605 “Valsts un Eiropas Savienības atbalsta piešķiršanas kārtība Eiropas Jūrlietu un zivsaimniecības fonda pasākumam “Sabiedrības virzītas vietējās attīstības stratēģiju īstenošana”” [↑](#footnote-ref-2)